AIŠKINAMASIS RAŠTAS

Dėl savivaldybės finansinio turto investavimo ir viešosios įstaigos Aukštaitijos profesinio rengimo centro dalininko kapitalo didinimo piniginiu įnašu

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - investuoti savivaldybės finansinį turtąir viešosios įstaigos Aukštaitijos profesinio rengimo centro (įstaigos kodas 191176774, Molėtų r. sav., Alanta, Technikumo g. 2) dalininko kapitalą padidinti piniginiu įnašu16 500 (šešiolika tūkstančių penkiais šimtais) Eur.

2. Siūlomos teisinio reguliavimo nuostatos:

Sprendimu nėra nustatomos teisinio reguliavimo nuostatos.

3. Laukiami rezultatai:

Investavus savivaldybės finansinį turtą į Centrą, laukiamas rezultatas - remonto darbai prailgins pastato eksploatacijos laikotarpį, sukurs gerą patalpų estetinį vaizdą, sudarys galimybę neįgaliesiems naudotis sukurta infrastruktūra.

4. Lėšų poreikis ir jų šaltiniai:

Lėšų poreikis – 16 500 Eur savivaldybės biudžeto lėšų

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybė yra viešosios įstaigos Aukštaitijos profesinio rengimo centro dalininkė. Įnašo vertė – 104098,99 Eur.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 22 straipsnio 1 dalies 2 punktas nustato, kad savivaldybė nuosavybės teise priklausantį turtą kaip įnašą gali investuoti į viešąją įstaigą, jeigu savivaldybė yra jos dalyvė.

[Sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#4z) ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl [sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "4z) ir savivaldybių turtą priėmimo tvarkos aprašo patvirtinimo“, 8.1 punktas reglamentuoja, kad pasiūlyme investuoti turtą nurodomi poreikio investuoti turtą motyvai, taip pat ekonomiškai ir socialiai pagrįstas laukiamas rezultatas. Molėtų rajono savivaldybės administracijos direktoriaus 2023 m. kovo 18 d. pateiktame pasiūlyme Nr. B88-10 „Dėl pasiūlymo investuoti savivaldybės finansinį turtą, didinant viešosios įstaigos Aukštaitijos profesinio rengimo centro dalininko kapitalą piniginiu įnašu“ (toliau – Pasiūlymas investuoti) nurodyta: poreikio investuoti finansinį turtą motyvas - Alantos dvaro sodybos rūmų patalpose vykdomos veiklos yra labai svarbios Molėtų rajono reprezentacijai ir reikalauja didelių investicijų ilgalaikiam ir saugiam šio kultūros paveldo objekto naudojimui, socialinis tikslingumas - tenkinti viešąjį interesą.

Įstatymo 22 straipsnio 2 dalis nustato, kad sprendimai dėl savivaldybių turto investavimo priimami Vyriausybės nustatyta tvarka,jeigu tenkinami ne mažiau kaip trysinvestavimo kriterijai. Pasiūlyme investuoti pagrindžiami Įstatymo 22 straipsnio 2 dalies 5, 6, 7 ir 9 investavimo kriterijai.